[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 26.5.2008 г.

COM(2008) 322 окончателен

СЪОБЩЕНИЕ НА КОМИСИЯТА ДО СЪВЕТА

относно анотирания дневен ред за Съвета на министрите на Енергийната общност (Брюксел, 27 юни 2008 г.)

СЪОБЩЕНИЕ НА КОМИСИЯТА ДО СЪВЕТА

относно анотирания дневен ред за Съвета на министрите на Енергийната общност (Брюксел, 27 юни 2008 г.)

Съветът на министрите на Енергийната общност ще проведе среща на 27 юни 2008 г. в Брюксел. С настоящия документ, Комисията представя на Съвета анотиран дневен ред, показващ характера на различните точки в него; във връзка с тези точки от дневния ред, които се отнасят до приемането на решения с правна сила, анотираният дневен ред е придружен с предложение за Решение на Съвета.

Настоящият анотиран дневен ред следва последователността на проекта за дневен ред на срещата на Съвета на министрите.

1. Точки без разискване (точки „A“: от 1.1 до 1.6)

1.1. Доклад за изпълнението на Работната програма на Енергийната общност (за сведение)

Комисията ще вземе под внимание доклада.

1.2. Финансови отчети на Енергийната общност за 2007 г. (за сведение)

Комисията ще вземе под внимание финансовите отчети.

1.3. Решение за освобождаване на директора от финансова отговорност ( за решение на Съвета )

Комисията ще одобри освобождаването на директора от финансова отговорност съгласно Решението на Съвета за установяване на позиция на Европейската общност в рамките на Съвета на министрите на Енергийната общност[1].

1.4. Решение за изпълнение на Решението на Комисията от 9 ноември 2006 г. за изменение на приложението към Регламент (EО) № 1228/2003 относно условията за достъп до мрежата за трансграничен обмен на електроенергия ( за решение на Съвета )

Комисията ще одобри Решението съгласно Решението на Съвета за установяване на позиция на Европейската общност в рамките на Съвета на министрите на Енергийната общност[2].

1.5. Заключения на Постоянната група на високо равнище (8 ма и 9 та среща на Постоянната група на високо равнище) (за сведение)

Комисията ще одобри заключенията.

1.6. Доклад от председателя на Целевата група по енергийна ефективност относно предприеманите понастоящем стъпки (за сведение)

Комисията ще вземе под внимание доклада.

2. Изпълнение на Договора (за сведение)

Комисията ще вземе под внимание докладите.

3. Уреждане на спорове по Договора (за решение на Съвета)

Комисията ще одобри процедурния акт съгласно Решението на Съвета за установяване на позиция на Европейската общност в рамките на Съвета на министрите на Енергийната общност[3].

4. Сигурност на енергийните доставки (за сведение)

Отбелязва се, че този въпрос подлежи на разглеждане и че на този етап не се очаква официално решение.

При разглеждането Комисията ще подчертае важността на това договарящите страни да приложат Директива 2005/89/EО относно мерки за гарантиране сигурност на доставките на електрическа енергия и Директива 2004/67/EО относно мерките за гарантиране сигурността на снабдяването с природен газ преди 31 декември 2009 г., както бе решено. За тази цел Комисията ще подкрепи по принцип създаването на група за сътрудничество, чийто състав и функции трябва да бъдат подробно изложени в процедурен акт, предложен от Секретариата, за вземане на решение от Съвета на министрите през декември 2008 г. Този проект на процедурен акт трябва да предлага също процедура за прилагане на членове 44—46 от Договора за създаване на Енергийна общност по отношение на взаимопомощта.

5. Свързано с петрола измерение на Енергийната общност (за сведение)

Отбелязва се, че този въпрос подлежи на разглеждане и че на този етап не се очаква официално решение.

При разглеждането Комисията ще подкрепи разработката на свързано с петрола измерение в контекста на Енергийната общност, с два основни компонента.

Първо, създаването на Форум по въпросите на петрола трябва да даде възможност за обсъждане и насърчаване на регионални проекти в областта на петролната инфраструктура и за развитие на петролните пазари в региона.

Второ, свързаното с петрола измерение трябва да даде възможност за прилагане на законодателството на ЕС по отношение на петролния сектор. Няколко съществуващи разпоредби от Договора и посочени в Договора законодателни актове на ЕС биха станали приложими в петролния сектор. Освен това биха могли да бъдат възприети нови законодателни актове на ЕС, като например Директива 2006/67/EО относно налагането на задължение на държавите-членки да поддържат минимални запаси от суров петрол и/или петролни продукти. Прилагането на последната посочена директива би повишило равнището на сигурност на енергийните доставки в региона и би представлявало съществен подготвителен етап в контекста на присъединяването или предприсъединяването.

6. Процес на разширяване на Енергийната общност (за сведение)

При условие, че бъде прието решение на Съвета, упълномощаващо Комисията да преговаря за условията по приемането в Енергийната общност на Молдова, Норвегия, Турция и Украйна, както и за съответните изменения в Договора за създаване на Енергийната общност, Европейската Комисия ще предостави доклад за състоянието, изясняващ стъпките, които биха могли да доведат до започване на официални преговори.

7. Възобновяеми енергийни източници (за сведение)

Комисията ще представи достигнатия етап на обсъждане на пакета от мерки в областта на енергетиката и климата.

[1] Решение на Съвета ХХ

[2] Решение на Съвета ХХ

[3] Решение на Съвета ХХ